ડો. એચ.એલ. ત્રિવેદી પહેલીવારમાં જ મંજુલાબેનનાં મક્કમ મનોબળથી પરિચિત થઈ ગયા. બસ હવે શારીરિક તપાસ બાકી હતી. રિપોર્ટ આવ્યા.. બધું જ સામાન્ય છે. મંજુલાબેન પોતાની એક કિડની ગીતાબેનને આપી શકશે. બંને એક કિડનીને આધારે આજીવન સ્વસ્થ અને સુખરૂપ પસાર કરશે એવો આત્મવિશ્વાસ ડો.એચ.એલ. ત્રિવેદીએ સમગ્ર ગોસ્વામી પરિવાર સમક્ષ રજૂ કર્યો. કમિશ્નર સુધીર સિન્હાજીએ પોલીસ કોન્સ્ટેબલ અનોપગીરીને આશ્વાસન આપતા જોઈતી મદદ અને માર્ગદર્શન પૂરું પાડ્યું.